Муниципальное бюджетное дошкольное образовательное учреждение

«Детский сад № 5 г Беслана» Правобережного района

Республики Северная Осетия-Алания

**КОНСПЕКТ**

**интеллектуальной игры «Брейн - ринг»**

**в подготовительной группе**

Подготовила:

Канукова Ж.М.

Беслан, 2020

**Конспект**

**интеллектуалон хъазт «Брей-ринг»**

**скъоламӕ ба цӕттӕгӕнӕн къордтӕн**

**Нысантœ:**

**-** Рабӕрӕг кӕнын сабиты зонындзинӕдтӕ рацыд ӕрмӕгӕй

* Бафидар кœнын ӕмӕ ӕмхатдзӕг скӕнын сывœллœтты зонындзинӕдтӕнцы аргъӕуттӕ, афӕдзы афонтӕ, мигӕнӕнтӕ, цӕрӕгойтӕ, зонынц уыдонӕн.Базонын сӕ ӕмбарӕнтӕм, предметтӕм ӕмӕ сӕ скъуыддзӕгтӕм гӕсгӕ.
* Рӕзын кӕнын тӕлӕнад,мидхъуыды, фӕлгӕнад
* Кусын баст ныхасыл,фӕлтӕрд ныхасы ӕмхицадыл, домын ӕххӕст дзуаппытӕ.
* Хъомыл кӕнын цырд ӕмӕ хӕдхъом уӕвын.
* Фӕлхат кӕнын дидактикон хъӕзтытӕ.
* Сабиты зӕрдӕты гуырын кœнын хœлардзинад œмœ œмбалдзинады œнкъарœнтœ.

**Дзырдуат:**ӕлхуый,фынг,пирӕн,хъуылӕг,гогон

**Рагагъоммœйы куыст:**

* Сабитимœ сахуыр кœнын œмбисœндтœ œмœ уыци – уыцитœ;
* Ахуыр кœнын аргӕуттӕ, нарты кадджытӕ ӕмӕ иннӕ программон ӕрмӕг.

**Æрмœг:** Куклатœ ирон дарӕсимӕ, рагон ирон мигӕнӕнтӕ: хъуылӕг,ӕлхуый,пирӕн, гогон,фынг;

Пректоры слайдтœ: нӕ республикӕйы символтӕ,бинонты ныв, афӕдзы афонты нывтӕ . Нарты хъайтарты нывтӕ, ирон музыкœ.

Макеттӕ: хӕдзар ӕмӕ хъӕд.

Ахуыры цыд

- Нӕ буц уазджытӕ,алыбон ӕгас нӕм цӕут!

-Абон уӕ тӕрхонмӕ рахастам нӕ ерыс. Растзӕрдӕ ӕвдисӕнтӕ йын фӕут!

- Уӕ хорзӕхӕй, нӕ ерысгӕнджытӕ, залмӕ рацӕут!

(*Хъуысы ирон мелодийы цагъд, сабитӕ ӕрбацыдысты залмӕ хъомылгӕнӕгимӕ*.)

-Сабитӕ, акœсут ма ,цас рӕсугъд уазджытӕ нӕм арбацыд, «Ӕгас цӕут» ма сын зӕгъӕм.

- Уӕ бон хорз! Ӕгас цӕут!

- Уӕ бон хорз сывӕллӕттӕ! Тынг ӕхсызгон мын у уӕ фенд! Абоны ахуыры рӕстӕг уыдзыстӕм иумӕ.Мӕ зӕрдӕ уын зӕгъы цӕмӕй уат зардӕрухс ӕмӕ лӕмбынӕг. Абон нӕм уыдзӕн цымыдиссаджы хъазт. Хъазӕм дыууӕ къордӕй: уӕ иутӕ –«Иры дидинджытӕ», иннӕтӕ – «Хуры тынтӕ»

1-аг къорд иууылдӕр иумӕ : ***Мах «Иры дидинджытӕ стӕм***

***Зарӕм, кафӕм, цинтӕ уарӕм.***

***Нӕ зӕрдыл ныстуантӕ дарӕм.***

***Нӕ цардмӕ амонд мах хӕссӕм***.

2-аг къорд иууылдӕр иумӕ :***Мах стӕм «Хуры тынтӕ».***

***Мах стӕм уӕ хуртӕ,***

***Уарзон дӕр хъӕбултӕ.***

***Нӕ дӕсныйаг 'вдисӕм мах,***

***Ӕмдзӕгъд та кӕнут сымах***.

- Хъусут лӕмбынӕг фӕрстытӕм ӕмӕ кӕцы къорд тагъддӕр дзуапп радта , уыдонӕй иутӕ бакусдзысты дидинджытӕ, иннӕтӕ та хуртӕ.

***1 фарст*** : - Куыд хуыйны нӕ Фыдыбӕстӕ? (***Ирыстон***)

- Цавӕр символтӕ ис нӕ республикӕйӕн?

*(символтӕ фӕйнӕгы равдисын, гимн цӕгъды афтӕмӕй.)*

**Слайд№1**

**Слайд№2**

***2 фарст*** : - Куыд схонӕм ,ацы нывы чи ис. уыдон иудзырдӕй ? *( слайдыл - бинонты ныв)*  – Ранымайут ма сӕ.

***3 фарст*** :Базон –базонтӕ:

Цыппар гауызы къухджынтӕ уафынц.

Кӕрӕдзи фӕдыл сӕ зӕххыл тауынц:

Урс , цъӕх, хъулон ӕмӕ бур.

Цы сты, уый ма, зӕгъут. ( ***афӕдзы афонтӕ***)

Уазалӕй лӕгӕты бамбӕхсы арс,

Митыл тӕрхъусвӕдтӕ цас вӕййы ,цас!

Ихы бын бамбӕхсы дон дӕр...( ***зымӕг)***

**Слайд №3**

Мит тайы, их сайы,  
 Фæхъулон ис зæхх:  
 Йæ цæгат фæзæйнад,  
 Йæ хуссар фæцъæх… (***уалдзӕг)***

***Слайд №4***

Хур судзы… Уырыдзы

Хæрынæн бæззы…  
 Чи хъæдæй рæгъæдæй Сырх мæнæргъ хæссы… (***сӕрд***)

***Слайд №5***

Æхсæлы ызгъæлы,  
Лæджирттæг фæбур…  
Мигъ бады цæгаты, —  
Нæ йæ тавы хур… (***фӕззӕг***)

***Слайд №6***

***4 фарст*** : «Дарӕс»

( *гӕххӕттын чындзытыл скӕнын хъӕуы дарӕс. Иутӕм уыдзӕн нӕлгоймаджы дарӕс , иннӕтӕм- сылгоймаджы*)

-Чи рӕвдздӕр сӕ аивтонг кӕндзӕн.

***5 фарст***: « Цӕрӕгойтӕ»

-Цавӕр цӕрӕгойтӕ цӕры хӕдзары ӕмӕ хъӕды *? ( хӕдзар ӕмӕ хъӕды макеттыл равдисын сырдты ӕмӕ хӕдзарон фосы) (кӕцы къорд цавӕр цӕрӕгойты равзара, уыдон авӕрынц макетыл )*

***6фарст*** : «Дӕсныйӕдтӕ»

- Цавӕр дӕсныйад ис ацы предметтӕй кусӕгмӕ ?

* **Чиныг, ручкӕ, тетрад. мел;**
* **Хӕсгард, судзин,ӕндах;**
* **Зӕгӕл , дзӕбуг, аркъау;**
* **Фен, сӕрвасӕн, хӕсгард**.

***7 фарст***: « Мигӕнӕнтӕ» ( *мигӕнӕнтӕн сӕ ӕрфыстмӕ гӕсгӕ зӕгъын хъӕуы цы у , уый )*

* Ирон адӕмы рагон стъол куыд хуыйны ? (***Фынг)***

Цал къахыл лӕууы фынг? (***ӕртӕ***)

Ирон адаммӕ кадджындӕр хӕринаг цы у? Фынгыл цы ӕрӕвӕрынц? (***ӕртӕ кӕрдзыны ӕмӕ цӕх***)

- Чызджытӕ , уӕ сӕртыл абӕттут сарбӕттӕнтӕ ӕмӕ акӕнут раздарӕнтӕ,кӕндзыстут кӕрдзын.Уӕ кӕрдзынгӕнӕн фӕйнаджытыл ис цӕттӕ бӕрӕг зылд .Уӕ уӕлибӕхтӕ уыцы зылдӕй ма рахизӕнт. Чи растдӕр скӕна , уый рамбулдзӕн.Рӕстмӕ ут!

*(цалынмӕ рӕвдз кӕной, уӕдмӕ иннӕ сывӕллӕттимӕ кусын фарстытыл)*

* Къуымбил цӕгъдынӕн, фасынӕн бӕзгӕ мигӕнӕн; (***пирӕн***)
* Фӕсцагъд къуымбилӕй ӕндах уафӕм цӕй руаджы? (***ӕлхуыйӕ***)
* Раджы заман чызджытӕ дон хастой цавӕр мигӕнӕнты?( ***гогоны)***

***(*** *чызджытӕ гогонтимӕ донмӕ уайынц ӕмӕ фӕстӕмӕ здӕхынц ,сӕ гогонтӕ равдӕлон кӕнынц)*

***8 фарст :***« Аргъӕуттӕ»

* ***«…Уӕ ныхӕстӕ раст не сты.Мах фервӕзын кодтам нӕ кӕрӕдзийы.Ӕзмӕхӕдӕг дӕр тынг суазал дӕн , фӕлӕ мӕ сымах схъарм кодтат …***

-Цавӕр аргъауӕй у ацы скъуыддзаг? (***Арсы уазджытӕ***)

* ***«…Куыдз базгъордта хӕдзармӕ ӕмӕ фӕлӕбурдта рувасмӕ. Гӕды йӕ цыргъ дӕндӕгтӕ ныссагъта рувасы хъусы. Рувас скуыдта ӕмӕ алыгъд хъӕдмӕ****…»( хистӕр къорды сабитӕ скъуыддзаг ӕвдисынц ӕмӕ сывӕллӕттӕ та, хъуамӕ зӕгъой, цавӕр аргъау у, уый* ) (***Ӕртӕ хӕлары)***

***Слайд №7***

* ***«...Бацин кодтой кӕрӕдзийылбӕлас ӕмӕ дидинӕг. Фӕлӕ иубонсау мигъ фӕзындарвыл. Дидинӕг амбӕхста йӕ сыфтӕ, скуыдта: -Мардзысты мӕ ихын дуртӕ…» (****фӕйнӕгыл слайд тулдз бӕлас ӕмӕ дидинӕгимӕ афтӕмӕй кӕсын скъуыддзаг)*

*–* Цавӕр аргъауӕй у? (***Тулдз бӕлас ӕмӕ дидинӕг***)

***Слайд №8***

* ***«…Бон изӕрмӕ иу арӕгъӕд фӕткъуы, ӕхсӕв та-иу ӕй цыдӕр адавта***..»

- Кӕцӕй у ацы диссаджы фӕткъуы? Чи йӕхъахъхъӕдта? ***(Нарты фӕткъуы)( Ӕхсар ӕмӕ Ӕхсӕртӕг)***

* «…***Нал уыд мæгуыр лæг йæ сæрæн,  
   Удхарæй йæм мард.***

***Адæммæ кæм нæу фыд-зæрдæ  
 Иуцæстон сæтой! —  
 Хоры къутуйау йæ тæнтæ,  
 Бинаг был — кæфой.***

***Фос цæуæт кæнын нæ уагъта, —  
 Алыбон хæргæ! …»***

- Чи у ахӕм ӕдзӕлгъӕд адӕймаг? Куыд хуыйны?Чи ныффыста аргъау?   
 (***уӕйыг)***

***Слайд№9***

***Слайд№2***

* ***Нарты хистæртæй иу.Стæры разæй чи цыд, зондагур кæмæ цыдысты, уыцы нæртон лæг.Уыд бæрзонд,хæрзконд,рæсугъд адæймаг.Йæ зæлдаг урс боцъо хæццæ кодта йæ ронбастмæ. (Уырызмӕг)***

***Слайд№3***

* ***Нарты сайрагдӕр сылгоймаг-Уастырджийы чызг.Уыди се᾿ппӕтӕй рӕсугъддӕр.Уырызмӕджы ус. У куырыхон ӕмӕ зондджын. Фыццаг хатт бӕгӕны скодта. Ис ӕм Арвы айдӕн: йӕ бон дзы у боныхъӕд аивын, мӕргътимӕ дзурын. Ӕнӕмӕлгӕ адӕймаг, сылгоймæгты хуыздæр.Йæ дыууадæс къæбицы дзаг уыдысты хæрд æмæ нозтæй. (Сатана)***

***Слайд№4***

* ***Ӕнӕбасӕтгӕ тых,ӕнӕкӕрон хъӕбатырдзинад, ӕнӕфӕцудгӕ кӕрзмаст йе᾿знӕгтӕм.Йӕ ӕндон буар бахсыст Куырдалӕгоны куырдадзы..Адæймагмæ цыдæриддæр хорздзинадæй ис , уыдонæй хайджын уыд. Уыд сæрыстыр,уæздан. Хистæртæн-лæггадгæнæг, кæстæртæн-зондамонæг, сылгоймагæн кодта аргъ (Батрадз)***

***Слайд№5***

* ***Нарты кӕстӕр фӕлтӕрӕй иу. Уыд æндон , бахсыста йæ уæларвон Куырдалæгон бирӕгъы ӕхсыры . Алы хӕстыты дӕр ӕмӕ Нартӕн сӕхи ерысты дӕр у фыццаг.Йæ миддуне рæсугъд кæмæн уыд , ахæм лæг. Йæ зонды руаджы –иу фервæзт цыфæнды цъысымæй дæр. (Сослан)***

***Слайд№6***

* ***Арвы хин æмæ зæххы кæлæн- Нарты фыдбылыз. Фӕлывд, хин, цыргъзонд. Йӕ бон у йӕхи хуыз аивын дӕр: уӕд сылгоймаг вӕййы , уӕд зӕронд лӕг.Йæ трагедийæ равзæрди хъисын фæндыр: йӕ фыртты фӕрсджытӕ ӕмӕ нуарттӕй конд - Нарты стырдæр хæзна. Нарт фæндыр куы федтой ,уæд ын ныббарстой йе ᾿ппæт фыдбылызтæ дæр æмæ йæ бауагътой семæ цæрын.( Сырдон)***

***Слайд№7***

* ***Йæ уадындзмæ уыдис хуры тых.Йæ цагъдмæ -иу æрæмбырд сты хъæддаг сырдтæ, тæхаг цъиутæ, сæ фынæйæ – иу райхъал сты хæхтæ. Йæ сыгъзæрин уадындзы зард бауарзын кодта Нартæн аивад. (Ацӕмӕз)***

***-***Сывӕллӕттӕ, нӕ абоны ахуыр кӕронмӕ ӕрхӕццӕ..

Байхъусӕм ма нӕ жюрийы уӕнгтӕм ,уыдон та нын цы зӕгъдзысты : цымӕ куыд куыстам.

-Тынг хорз бакуыстат. Бузныг уе᾿ппӕтӕн дӕр.

- «Хӕрзбон» загъӕм нӕ уазджытӕн.Дзӕбӕх ут!